Sitruunakorallitokko

Sitruunakorallitokko (Gobiodon citrinus), aiemmin sitruunatokko, on keltainen koralliriuttojen kala, jota pidetään myös meriakvaarioissa.

 Koko ja ulkonäkö 
Sitruunakorallitokko kasvaa noin 6,5 cm pitkäksi. Se on pyöreämuotoinen, yleisväriltään auringonkukan keltainen. Musta silmä erottuu selvästi. Silmän läpi kulkee kaksi ohutta sinertävänvalkoista pystyjuovaa, kiduskansien kohdalla on toinen juovapari. Selkäevän tyvessä on vaakasuora juova. Juovat auttavat lajin erottamisessa hyvin samannäköisestä keltatokosta.Fenner, B. Clown Gobies, Genus Gobiodon Wet Web media

 Alkuperä 
Sitruunakorallitokko elää luonnossa Indopasifisella merialueella: sen levinneisyysalue ulottuu Punaiseltamereltä Mosambikin rannikolle, idässä Samoalle, pohjoisessa Japanin eteläosaan ja etelässä Suurelle koralliriutalle.

 Käyttäytyminen 

pienoiskuva|150px|vasen|Sitruunakorallitokko korallin oksalla (kuvan alaosassa)

Sitruunakorallitokko  asuu mielellään oksaisessa kivikorallissa, jonka päällä se voi levätä tuntien ajan. Laji on kutenut akvaariossa, mutta poikaset harvoin kasvavat isoiksi vankeudessa.Pet Education

 Ravinto 
Sitruunakorallitokko syö luonnossa pieniä selkärangattomia. Akvaariossa sille annetaan pakastettuja pieniä äyriäisiä kuten massiäyriäisiä ja kidusjalkaisia.

 Lähteet 

 Aiheesta muualla 
Aquahobby  Hieno kuva
ITIS: Gobiodon citrinus 

Luokka:Meriakvaariokalat
Luokka:Tokot